Mulgikrossil võidutses Tanel Leok | Motosport | ERR
Mulgikrossil võidutses Tanel Leok ({{commentsTotal}})
{{1524331980000 | amCalendar}}
Tanel Leok (7) ja Andero Lusbo (62). Autor/allikas: Rauno Kais
Laupäeval sõideti Viljandi külje all asuval Holstre-Nõmme krossirajal traditsiooniline Mulgikross, mida peeti juba 34. korda. Lisaks individuaalsele võistlusele peeti ka riikidevahelist arvestust ja selgus Läänemere maade parim krossiriik.
Kiireimas MX Open klassis heitlesid avasõidus esikohale Tanel Leok (Sõmerpalu MK) ja Andero Lusbo (mõlemad Husqvarna, Kagu MK), kes Eestist väljaspool võisteldes kuuluvad A1M Husqvarna meeskonda. Alguses liidriks kerkinud Leok vääratas ja selle kasutas koheselt ära Lusbo, kuid juba mõned ringid hiljem võttis Leok esikoha tagasi ja suurendas edaspidi oma edumaad ning võttis lõpuks kindla võidu. Lusbo sõitis kindlalt teisel kohal lõpuni ja kolmandana ületas lõpujoone Erki Kahro (KTM, SJT Kahro Racing Team).
Järgnenud kaks sõitu olid lühikesed sprindid ning neist esimeses sai Leok taas alguses liidriks ja sõitis väikse vahega Lusbo ees esimesena ruudulise lipu alt läbi. Kahro oli alguses neljas, kuid tõusis kohe koha võrra ja oli jälle kolmas.
Riikide arvestuses võitis tänavuse Mulgikrossi Soome Eesti ja Läti ees.
tanel leokmulgikrosserki kahroandero lusbo